**PROIECTUL DECIZIEI ETAPEI DE ÎNCADRARE**

Nr. 1629 din 10.04.2017

Ca urmare a solicitării de emitere a acordului de mediu adresate de **S.C. IMSAT SA** cu sediul în București, b-dul Iuliu Maniu, nr. 7, sc. B, et. 3, sector 6, înregistrată la A.P.M. Giurgiu cu nr. 1629/27.02.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

 A.P.M. Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.04.2017, că proiectul **„Autorizare ISU pentru activitatea IMSAT Hală Mecanică, PT7 și PT8, Depozitul de Vopsea, Camera pentru preparare vopsea”** propus a fi realizat în Giurgiu, șos. Portului, nr. 1, Zona Liberă, nu se supune evaluării impactului asupra mediului şi nu se supune evaluării adecvate.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

* proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit a);

**1**. *Caracteristicile proiectului:*

 a) mărimea proiectului -

Beneficiarul IMSAT S.A Bucuresti, detine in Municipiul Giurgiu, str. Portului nr.1, judetul Giurgiu, bunuri imobile constând în constructii, instalatii, platforme si mijloace fixe în ansamblul fabricii de containere (imobilul C1), în suprafată construită de 24912,55 mp, având numărul cadastral 994/40, achizitionat pe baza Proces – Verbal de Licitatie nr.338 din 08.07.2005

Pentru obtinere Autorizare I.S.U pentru activitatile din Hala Mecanica, PT 7 si PT 8, Depozitul de Vopsea si Camera pentru Preparare Vopsea sunt necesare următoarele lucrări :

**HALA MECANICA, PT 7 si PT 8**

Se doreste realizarea unor ecrane de protectie suspendate de structura metalica a tavanului din Hala Mecanica, care să permită in caz de incendiu dirijarea fumului către trapele de fum.

 Acestea vor fi amplasate pe partea interioara a acoperisului si vor acoperi următoarele utilaje :

* Cuptorul de vopsire tip tunel
* Cuptorul de vopsire ISOCAS
* Cuptorul pentru terosonare
* Cabina de vopsire containere agabaritice